  Майя Бывальцева 15-тӥ тулыспалэ Удмуртиын нылпиос понна гурт пудоез но тылобурдоосты возьматон-вожвылъяськонлы кутскон сётӥзы. Гуртлэн арез улсын нырысетӥзэ таӵе ужрадэз элькунысь гурт возёсъя но сиён-юонъя министерство радъяз. Со сярысь улосвыл тӧролэн но кивалтэтлэн пресс-службазы ивортӥз. Ужрадэ Удмуртиысь но мукет улосвылъёсысь 7-18 аресъем пиналъёс пыриськыны быгато Вожвылъяськон кык люкетэн ортчоз. Нырысетӥез, быръён, заочной амалэн 5-тӥ оштолэзёзь мыноз. Скалъёс, кунянъёс, ыжъёс, парсьёс, валъёс, тылобурдоос сярысь ужъёссэс пиналъёс 12 номинациосъя ыстыны быгато. Устооссэ тодматон ужъёсты «Лучшее эссе про животное», «Лучшая видео демонстрация животного» но «Онлайн признание» темаосъя нималозы. Заочной люкетын вормисьёслэсь нимъёссэс 24-тӥ куартолэзе шараялозы. Соос 24-25 куартолэзе вожвылъяськонлэн очной люкетаз элькунысь племзаводъёслэн но репродукторъёслэн ыстэм муртъёсынызы ӵош пыриськозы. Вожвылъяськонлэн валатэтэныз (положение) татын тодматскыны луоз. Нырысетӥ куриськон Ува ёросысь 12 аресъем нылашлэсь вуиз. Солэн Ностальгия нимо эрвал сярысь верамез потӥз.  Тодэ вайытом, Удмуртиын Фермерлэн школаяз дышетскисьёсты быръён йылпумъяськиз. Тегъёс: Ижкар Удмуртия гуртвозёс вожвылъяськон пиналъёс пудо гуртвозёсъяминистерство Гуртлэнарез  